ਵਿਸ਼ਾਃ ਅਮਰੀਕੀ ਚੋਣਾਂ 2020 ਨਤੀਜੇ: ਟਰੰਪ ਕੋਰੋਨਾ ਕਾਰਨ ਜੇ ਕੰਮ ਕਰਨ ’ਚ ਅਸਮਰੱਥ ਹੋ ਗਏ ਤਾਂ ਰਾਸ਼ਟਰਪਤੀ ਚੋਣਾਂ ਦਾ ਕੀ ਹੋਵੇਗਾ।
ਰਾਸ਼ਟਰਪਤੀ ਟਰੰਪ ਅਤੇ ਉਪ ਰਾਸ਼ਟਰਪਕੀ ਮਾਈਕ ਪੈਨਸ ਨੂੰ ਰਿਪਬਲਿਕਨ ਪਾਰਟੀ ਵੱਲੋਂ ਅਗਸਤ ਵਿੱਚ ਆਪਣੇ ਅਧਿਕਾਰਿਤ ਉਮੀਦਵਾਰ ਐਲਾਨਿਆ ਗਿਆ ਸੀ।

ਕਿਹੜੇ ਚੋਣ ਪ੍ਰੋਗਰਾਮਾਂ ਵਿੱਚ ਸ਼ਾਮਲ ਨਹੀਂ ਹੋ ਸਕਣਗੇ?

ਕੋਰੋਨਾਵਾਇਰਸ ਦੀ ਰਿਪੋਰਟ ਪੌਜ਼ੀਟਿਵ ਆਉਣ ਤੋਂ ਬਾਅਦ ਟਰੰਪ ਲਈ ਪਹਿਲੀ ਅਕਤੂਬਰ ਨੂੰ ਆਈ ਰਿਪੋਰਟ ਤੋਂ ਬਾਅਦ 10 ਦਿਨਾਂ ਦਾ ਇਕਾਂਤਵਾਸ ਲਾਜ਼ਮੀ ਹੈ। 
ਇਸ ਲਈ ਹੋ ਸਕਦਾ ਹੈ ਉਹ 15 ਅਕਤੂਬਰ ਨੂੰ ਆਪਣੇ ਵਿਰੋਧੀ ਜੋਅ ਬਾਇਡਨ ਨਾਲ ਹੋਣ ਵਾਲੀ ਦੂਜੀ ਪ੍ਰੈਜ਼ੀਡੈਂਸ਼ਿਅਲ ਡਿਬੇਟ ਵਿੱਚ ਹਿੱਸਾ ਲੈ ਸਕਣ।

ਇਸੇ ਦੌਰਾਨ ਫਲੋਰਿਡਾ ਵਿੱਚ ਹੋਣ ਵਾਲੀ ਉਨ੍ਹਾਂ ਦੀ ਇੱਕ ਰੈਲੀ ਰੱਦ ਕਰ ਦਿੱਤੀ ਗਈ ਹੈ। ਇਸ ਦੀ ਥਾਂ ਵ੍ਹਾਈਟ ਹਾਊਸ ਮੁਤਾਬਕ ਰਾਸ਼ਟਰਪਤੀ 'ਸੀਨੀਅਰਾਂ ਨਾਲ ਕੋਵਿਡ-19 ਬਾਰੇ ਫੋਨ 'ਤੇ ਗੱਲਬਾਤ ਕਰਨਗੇ'।
ਹਾਲਾਂਕਿ ਇਸ ਦੌਰਾਨ ਰੱਖੇ ਗਏ ਹੋਰ ਪ੍ਰੋਗਰਾਮ ਰੱਦ ਕਰਨ ਜਾਂ ਅੱਗੇ ਪਾਉਣ ਤੋਂ ਇਲਾਵਾ ਹੋਰ ਕੋਈ ਰਾਹ ਨਹੀਂ ਹੈ।

ਚੋਣਾਂ ਕਿੰਨ੍ਹਾਂ ਹਾਲਤਾਂ ਵਿੱਚ ਮੁਲਤਵੀ ਹੋ ਸਕਦੀਆਂ ਹਨ? 

ਨਿਸ਼ਚਿਤ ਹੀ ਰਾਸ਼ਟਰਪਤੀ ਟਰੰਪ ਦੀ ਬਿਮਾਰੀ ਅਤੇ ਇਕਾਂਤਵਾਸ ਉਨ੍ਹਾਂ ਦੇ ਚੋਣ ਪ੍ਰਚਾਰ ਕਰਨ ਦੀ ਸਮਰੱਥਾ ਉੱਪਰ ਅਸਰ ਪਾਵੇਗੀ।
ਇਸ ਲਈ ਸਵਾਲ ਉੱਠ ਰਿਹਾ ਹੈ ਕੀ ਚੋਣਾਂ ਮੁਲਤਵੀ ਹੋ ਸਕਦੀਆਂ ਹਨ ਅਤੇ ਜੇ ਅਜਿਹਾ ਹੁੰਦਾ ਹੈ ਤਾਂ ਕਿਵੇਂ ਹੋਵੇਗਾ।
ਅਮਰੀਕੀ ਕਾਨੂੰਨ ਮੁਤਾਬਕ ਰਾਸ਼ਟਰਪਤੀ ਚੋਣਾਂ ਹਰ ਚੌਥੇ ਸਾਲ ਨਵੰਬਰ ਮਹੀਨੇ ਦੇ ਪਹਿਲੇ ਸੋਮਵਾਰ ਤੋਂ ਬਾਅਦ ਵਾਲੇ ਮੰਗਲਵਾਰ ਹੁੰਦੀਆਂ ਹਨ- ਜੋ ਕਿ ਇਸ ਵਾਰ ਤਿੰਨ ਨਵੰਬਰ ਨੂੰ ਆ ਰਿਹਾ ਹੈ।

ਇਸ ਲਈ ਚੋਣਾਂ ਦੀ ਤਰੀਕੀ ਬਦਲਣਾ ਅਮਰੀਕੀ ਕਾਨੂੰਨਾਂ ਦੇ ਹੱਥਵੱਸ ਹੈ ਨਾ ਕਿ ਰਾਸ਼ਟਰਪਤੀ ਦੇ।
ਇਸ ਲਈ ਸੰਸਦ (ਕਾਂਗਰਸ) ਵਿੱਚ ਬਹੁਗਿਣਤੀ ਮੈਂਬਰਾਂ ਨੂੰ ਇਸ ਦੇ ਹੱਕ ਵਿੱਚ ਵੋਟ ਕਰਨੀ ਹੋਵੇਗੀ। 
ਇਹ ਸੰਭਵ ਨਹੀਂ ਜਾਪਦਾ ਕਿਉਂਕਿ ਇਸ ਨੂੰ ਉੱਪਰਲੇ ਸਦਨ (ਹਾਊਸ ਆਫ਼ ਰਿਪਰਿਜ਼ੈਂਟਿਵਜ਼) ਤੋਂ ਵੀ ਪਾਸ ਹੋਣਾ ਪਵੇਗਾ ਜਿੱਥੇ ਵਿਰੋਧੀ ਡੈਮੋਕ੍ਰੇਟਿਕ ਦਾ ਬਹੁਮਤ ਹੈ।

ਰਾਸ਼ਟਰਪਤੀ ਟਰੰਪ ਨੇ ਪ੍ਰੈਜ਼ੀਡੈਂਸ਼ਲ ਬਹਿਸ ਦੌਰਾਨ ਮਾਸਕ ਹੱਥ ਵਿੱਚ ਦਿਖਾਇਆ ਤਾਂ ਜ਼ਰੂਰ ਪਰ ਪਾਇਆ ਨਹੀਂ।

ਜੇ ਅਜਿਹਾ ਬਦਲਾਅ ਹੋ ਵੀ ਗਿਆ ਤਾਂ ਸੰਵਿਧਾਨ ਮੁਤਾਬਕ ਕੋਈ ਰਾਸ਼ਟਰਪਤੀ ਪ੍ਰਸ਼ਾਸਨ ਸਿਰਫ਼ ਚਾਰ ਸਾਲਾਂ ਤੱਕ ਹੀ ਹੋ ਸਕਦਾ ਹੈ। ਇਸ ਲਈ ਟਰੰਪ ਦਾ ਕਾਰਜਕਾਲ 20 ਜਨਵਰੀ 2021 ਨੂੰ ਆਪਣੇ ਆਪ ਹੀ ਪੁੱਗ ਜਾਵੇਗਾ।

ਤਰੀਕ ਵਿੱਚ ਬਦਲਾਅ ਕਰਨ ਲਈ ਸੰਵਿਧਾਨਕ ਸੋਧ ਕਰਨੀ ਪਵੇਗੀ। ਇਸ ਲਈ ਵੀ ਪਹਿਲਾਂ ਤਿੰਨ ਚੌਥਾਈ ਬਹੁਮਤ ਨਾਲ ਸੰਸਦ ਮੈਂਬਰ ਜਾਂ ਸੂਬਿਆਂ ਦੀਆਂ ਲੈਜਿਸਲੇਚਰਾਂ ਫਿਰ ਤਿੰਨ ਚੌਥਾਈ ਅਮਰੀਕੀ ਸੂਬਿਆਂ ਵੱਲੋਂ ਪਾਸ ਹੋਣਾ ਜ਼ਰੂਰੀ ਹੈ। ਜਿਸ ਦੀ ਫਿਰ ਕੋਈ ਸੰਭਾਵਨਾ ਨਹੀਂ ਜਾਪਦੀ।

ਜੇ ਰਾਸ਼ਟਰਪਤੀ ਟਰੰਪ ਅਸਮਰੱਥ ਹੋ ਗਏ ਫਿਰ?

ਫ਼ਿਲਹਾਲ ਤਾਂ ਰਾਸ਼ਟਰਪਤੀ ਟਰੰਪ ਵਿੱਚ ਕੋਰੋਨਾਵਾਇਰਸ ਦੇ ਹਲਕੇ ਲੱਛਣ ਦੱਸੇ ਜਾ ਰਹੇ ਹਨ ਪਰ ਜੇ ਉਨ੍ਹਾਂ ਦੀ ਹਾਲਤ ਵਿਗੜ ਜਾਵੇ ਅਤੇ ਉਹ ਕੰਮ ਨਾ ਕਰ ਸਕਣ ਤਾਂ ਕੀ ਕੋਲ ਹੋਵੇਗਾ।